# Campionat europeu de boxa amateur de 1942

El Campionat Europeu de Boxa Amateur de 1942 es va celebrar a Breslau (actual Polònia) del 20 al 25 de gener, en plena Segona Guerra Mundial. Hi van participar 97 boxejadors d'11 països, tots ells estaven o envaïts o sota la influència del Tercer Reich o eren aliats de l'Alemanya d'Adolf Hitler. Concretament els països participants foren: Alemanya, Hongria i Itàlia (amb 16 boxejadors en cada equip), Croàcia, Dinamarca, Finlàndia, Països Baixos, Eslovàquia, Espanya, Suècia i Suïssa. Amb aquest campionats, i en un moment en què semblava que la guerra es decantava del cantó alemany, la propaganda nazi va voler repetir a petita escala el que havia succeït a Berlín amb els Jocs Olímpics de 1936, de cara a guanyar simpaties cap al moviment feixista. De fet, aquest Europeu de Boxa fou un petit assaig dels plans esportius i olímpics de Hitler per la postguerra i el Nou Ordre que aspirava a imposar a Europa. Tenia previst que totes les competicions esportives importants es disputessin a Alemanya i els Jocs Olímpics (de forma permanent) en el nou Deutsches Stadion (Estadi Alemany) que es va començar a construir a Nuremberg amb capacitat per a 400.000 espectadors. El seu arquitecte era Albert Speer i estava inspirat en l'Estadi panatenaic. Entre les elucubracions de Hitler estava la possibilitat de transformar els Jocs Olímpics en uns Jocs Pangermánicos o uns Jocs Aris. Òbviament la derrota de l'Eix en 1945 va acabar amb tots aquests plans i l'Estadi Alemany mai es va acabar.
Els directius de la boxa amateur mundial, alguns dels quals havien participat a Breslau, els va faltar temps per esborrar aquest torneig com si mai hagués existit de manera que els resultats van ser anul·lats per l'AIBA (Associació Internacional de Boxa Amateur).
La participació catalana, sota bandera de l'Espanya franquista, va recaure en Mariano Díaz Méndez i Joan Martí, els quals obtingueren una medalla de plata i una de bronze en les seves categories.

## Resultats i Medalles

| Event | Or | Plata | Bronze |
| (– 50.8 kilograms) | Constante Paesani Itàlia | Amleto Falcinelli Itàlia | Mariano Diaz Mendez Espanya |
| (– 53.5 kilograms) | Arturo Paoletti Itàlia | Juan Marti Espanya | Stig Kreuger Suècia |
| (– 57.1 kilograms) | Dezső Frigyes Hongria | Artur Buettner Alemanya | Ermano Bonetti Itàlia |
| (– 61.2 kilograms) | Duilio Bianchini Itàlia | Florindo Tiberi Itàlia | Heinz Gorczyca Alemanya |
| (– 66.7 kilograms) | Ferdinand Raeschke Alemanya | Lajos Szentgyorgy Hongria | Börje Wretman Suècia |
| (– 72.6 kilograms) | Karl Gustaf Noren Suècia | Adolf Baumgarten Alemanya | Carl Schmidt Alemanya |
| (– 79.4 kilograms) | Svend Aage Christensen Dinamarca | Otto Proffitlich Alemanya | Rudolf Pepper Alemanya |
| (+ 79.4 kilograms) | Hein ten Hoff Alemanya | Richard Grupe Alemanya | Gino Latini Itàlia |

## Medaller

| Pos. | País | Or | Plata | Bronze | Total |
| 1 | Itàlia | 3 | 2 | 2 | 7 |
| 2 | Alemanya | 2 | 4 | 3 | 9 |
| 3 | Hongria | 1 | 1 | 0 | 2 |
| 4 | Suècia | 1 | 0 | 2 | 3 |
| 5 | Dinamarca | 1 | 0 | 0 | 1 |
| 6 | Espanya | 0 | 1 | 1 | 2 |

## Referències

* 1 2 Arnaud, Pierre; Prof. Jim Riordan. Sport and International Politics: Impact of Facism and Communism on Sport (en anglès). Routledge, 04/07/2013. ISBN 9781135816292.
* 1 2 Barbero, A. Historia del Boxeo Aficionado en España. Federación Española de Boxeo, 1989..
* ↑ «Olimpismo» (en castellà). [Consulta: 5 setembre 2013].
* 1 2 «Unofficial European Championships - Breslau, Germany - January 20-25 1942» (en anglès). Amateur Boxing Results. [Consulta: 5 setembre 2013].